Lav et referat af nedenstående tekst:

Tekst:
Post Danmarks domicil i Aalborg - "Rustenborg" - var ellers sat til salg, fordi stedet var blevet alt for stort, i takt med at antallet af breve som skal omdeles er styrdykket, fordi meget post i dag bliver sendt over internettet. Men det er også nettet, der er grunden til fremgangen og omlægningen. Nethandlen vokser  eksplosivt, og derfor kan stedet bruges til det nye 5.000 kvadratmeter store pakkecenter. - De nye pakkecentre er led i vores omstilling af virksomheden til en verden, hvor pakker og logistik fylder stadigt mere i danskernes behov for post, siger postmester i Aalborg Bo Klinkby. Den nye  maskine står nu  klar til at få installeret strøm og it. Fra juli skal den sortere alle pakker fra Nordjylland om aftenen, så de kan komme ud i hele Danmark næste dag, og om natten sortere alle pakkerne fra resten af landet til nordjyderne. - Maskinen kan sortere 6.000 forsendelser i timen til 240 pakkeruter, og den kan indstilles til lige præcis den situation, vi står i på dagen. Det gør sorteringen hurtigere og mere præcis, så vi kan fylde pakkebilerne bedre, køre færre kilometer og udlede mindre CO2, siger Bo Klinkby. Pakkecenteret i Aalborg forventes i drift til juli. Postemesteren regner med at den nye maskine skaber i nærheden af, hvad der svarer til 30 nye fuldtidsstillinger.

Referat:
En kæmpe fuldautomatisk pakkemaskine er ved at blive stillet op på "Rustenborg", så Aalborg kan blive et af fire nye pakkecentre i Danmark.